OpenLLM-France/wikimedia huggingface dataset:
# Pere Baenas Garcia

Pere Baenas Garcia (català: Pere Baenas García) (Gandia, 6 de juliol de 1967) és un artista faller, guanyador en diverses ocasions del primer premi de secció especial de Falles i en 2014, del primer premi de Fogueres d'Alacant.
Baenas va formar-se com aprenent al taller de Vicente Blasco, on des de l'edat de 10 anys anava els estius a ajudar. La seua primera falla la planta en 1982, fora de concurs, per a la Falla Corea de Gandia, en categoria infantil. En 1987 obté el primer premi amb la falla infantil de Plaça del Mercat, també a Gandia.
En 2010 va plantar per a Nou Campanar, la dominadora del moment. Tanmateix, va fer un segon premi, quedant per darrere de Convent de Jerusalem. En 2012 planta Floreal a Cuba-Literat, falla que esdevindria icònica i que obtindria un segon premi per a la comissió de Russafa, el màxim aconseguit fins aleshores.
En 2014, Baenas fa història en ser el primer artista que guanya el primer premi d'especial a les Falles (Escándalo, amb Plaça del Pilar) i tres mesos després fa el doblet amb el primer premi a les Fogueres d'Alacant (Superstición, amb Carolines Altes).
En 2018, l'artista gandià torna a guanyar el màxim guardó de Secció Especial de les Falles de València amb l'obra "Per naturalesa" plantada a la Falla del Convent de Jerusalem - Matemàtic Marçal.
En 2019, planta a la ciutat de València "El Musical" per la comissió Convent de Jerusalem - Matemàtic Marçal aconseguint el tercer premi de la secció especial, "El Fara-Demont està Torra-t" per la comissió Plaça del Mercat Central i "Contorsions" per la comissió Cervantes-Pare Jofre.

## Referències

* 1 2 3 Pere Baenas Arxivat 2011-10-27 a Wayback Machine. a Vive las Fallas.es (castellà)
* 1 2 «Especial será un duelo a la antigua». Las Provincias, 13-03-2015.
* ↑ «Falla popular vs falla premiada». Malalt de Falles, 10-04-2012. Arxivat de l'original el 2016-03-03. [Consulta: 29 juliol 2015].
* ↑ «Baenas da la sorpresa y roza el oro con sus flores». Las Provincias, 13-03-2012.
* ↑ El artista que ganó en Fallas se impone también en ‘Fogueres' Pere Baenas se alza con el primer premio de categoría especial para Carolinas Altas - notícia a El País del 21 de juny de 2014
# Llista de golejadors de la Copa espanyola d'hoquei sobre patins masculina 2009

Llista completa de gols marcats a la Copa espanyola d'hoquei patins masculina 2009 segons jugador i equip corresponent:
| Jugador | Equip | Gols |
| Marc Torra | Roncato Vic | 5 |
| Josep Lamas | Liceo Vodafone | 3 |
| Pablo Álvarez | Liceo Vodafone | 2 |
| Jordi Bargalló | Liceo Vodafone | 2 |
| Alberto Borregán | Barcelona Sorli Discau | 2 |
| David Páez | Barcelona Sorli Discau | 2 |
| "Titi" Roca | Roncato Vic | 2 |
| Lluís Teixidó | Barcelona Sorli Discau | 2 |
| Jordi Adroher | Roncato Vic | 1 |
| Xavi Armengol | Viva Hàbitat Blanes | 1 |
| Ton Baliu | Proinosa Igualada | 1 |
| David Busquets | Proinosa Igualada | 1 |
| Jordi Casanovas | Proinosa Igualada | 1 |
| Jordi García | Alnimar Reus Deportiu | 1 |
| Francesc Gil | Grup Castillo Lleida | 1 |
| Pedro Gil | Alnimar Reus Deportiu | 1 |
| Marc Gual | Alnimar Reus Deportiu | 1 |
| Miquel Masoliver | Barcelona Sorli Discau | 1 |
| Sergi Panadero | Barcelona Sorli Discau | 1 |
| Toni Sánchez | Alnimar Reus Deportiu | 1 |

## Enllaços externs

* Llista de golejadors Arxivat 2011-02-22 a Wayback Machine. (castellà)
# Girona (desambiguació)

«Girona» té aquests significats:
* Toponímia:
** Girona, ciutat capital de la comarca del Gironès (Catalunya)
** Comtat de Girona, comtat al sud del Pirineu després de la conquesta franca del territori l'any 785
** Pla de Girona, plana natural que forma part de la plana selvatana, a la confluència dels rius Onyar, Güell, Galligants i Ter
** Província de Girona, demarcació administrativa amb capital a Girona que aglutina 235 municipis al nord-est de Catalunya
** Riu Girona, a la Marina Alta (País Valencià)
** Vescomtat de Girona
* Organitzacions:
** Bisbat de Girona, divisió administrativa de l'església catòlica a Catalunya, depenent de l'Arquebisbat de Tarragona
** Escuderia Girona
** Girona Futbol Club, club de futbol de la ciutat de Girona
** Universitat de Girona, universitat pública catalana amb seu principal a la ciutat de Girona
* Miscel·lània:
** Girona (Rusiñol), pintura a l'oli sobre tela realitzada pel pintor barceloní Santiago Rusiñol l'any 1896
** La Girona, galió espanyol
** Manuel Girona, diversos personatges
** Maria Girona i Benet (Barcelona, 1923 - 2015), pintora, gravadora i activista cultural
Viccionari
# Pic de Punturri

El Pic de Punturri és un cim localitzat als Pirineus, a la capçalera de la vall de Cardós, en el municipi de Lladorre, a la comarca del Pallars Sobirà, dins l'àrea protegida del Parc Natural de l'Alt Pirineu. La seva altitud és de 2.510,3 metres, i està situat al circ de Certascan, a l'est de l'estany de Certascan.

## Referències

* ↑ ICGC, 2024.

## Bibliografia

* ICGC. «Pic de Punturri» (HTML). Institut Cartogràfic i Geològic de Catalunya, 2024. [Consulta: 14 agost 2024].
# Bustarviejo

Bustarviejo és un municipi de la Comunitat de Madrid. Limita amb Miraflores de la Sierra al sud-oest i oest, amb Canencia al Nord-oest i Nord, amb Garganta de los Montes al Nord-est, amb Valdemanco al Nord-est i Est, amb Navalafuente al Sud-est i amb Guadalix de la Sierra al Sud.

## Enllaços externs

* Ajuntament de Bustarviejo Arxivat 2022-01-30 a Wayback Machine.
* Blog dels veïns de Bustarviejo. Cultura, opinió, etc. Arxivat 2008-09-25 a Wayback Machine.
* Bustarviejo a www.sierranorte.com
* Predicció meteorològica per a Bustarviejo Arxivat 2008-02-13 a Wayback Machine.
# Ryota Tsuzuki

Ryota Tsuzuki (Heguri, Nara, Japó, 18 d'abril de 1978) és un exfutbolista japonès.

## Selecció japonesa

Ryota Tsuzuki va disputar 6 partits amb la selecció japonesa.

## Enllaços externs

* National Football Teams
* Japan National Football Team Database
# Pepinster

Pepinster (en való Pepinstèr) és un municipi belga de la província de Lieja a la regió valona. L'1 de gener del 2024 tenia 9.271 habitants. Es troba a uns quants quilòmetres a l'oest de Verviers a la confluència del Hoëgne i del Vesdre.

## Fills il·lustres

* Jacques Bouhy (1848-1929) cantant d'òpera (baríton).

## Seccions del municipi

Cornesse, Pepinster, Soiron i Wegnez.

## Galeria d'imatges

* Carrer de la Pompe.
* El Vesdre.
* Façana de casa típica
* Rue Neuve.
* Rue Louis Formatin.
* Àbside de l'església St-Antoine l'Ermite.

## Agermanament

* Avallon (Borgonya)

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 21 setembre 2024].
* ↑ «BIOGRAPHIE NATIONALE» (en francès). Académie Royale des Sciences, des Lettres et des Beaux-Arts de Belgique, 1983. [Consulta: 21 setembre 2024].
* ↑ «Cinquante-ans après, que reste-t-il du jumelage avec Pepinster ?» (en francès). L'Yonne républicaine, 13-10-2020. [Consulta: 21 setembre 2024].
# Jeep

Jeep és una marca de cotxes que fabrica l'empresa Stellantis. Aquest mot s'associa més aviat a un vehicle militar que es construí per a l'Exèrcit dels Estats Units d'Amèrica en la Segona Guerra Mundial, el qual es produí més endavant un model més apte per al consum quotidià, en què es mantingué aquest nom.

## Història

Els orígens del terme "jeep" no són gaire clars. Generalment se'n diu que es tracta d'una deformació fonètica en la pronúncia de la seua denominació inicial, GP, de General Purpose ("utilitat general" en anglès) que finalment es convertí en "jeep". R. Lee Ermey declarà que es designà el vehicle per a propòsits específics, i que l'acrònim no es referia a la "utilitat general", sinó que pot derivar-se de la nomenclatura de Ford per al cotxes en què la lletra "G" indicava que es tractava d'un cotxe d'ús governamental, i "P" a la grandària dels eixos de les rodes.
En qualsevol cas, algunes persones, incloent al Sr. Ermey, afirmen que l'origen més probable ve d'un personatge del còmic de Popeye conegut com a Eugene the Jeep (en la versió original en anglès). Aquest personatge podia caminar verticalment pels murs i per les parets, enfilar-se pels arbres, volar, i qualsevol altra cosa que volguera, i se suposa que com els soldats es quedarien impressionats de la versatilitat del vehicle aleshores el batejaren amb el nom del personatge informalment.
El primer prototipus es construí per al Departament de l'Exèrcit per la companyia American Bantam, seguit per altres dos prototips fabricats per Ford i Willys-Overland. Després de provar cadascun dels prototipus en diferents terrenys, es trià el prototip de Willys per la seua durabilitat i el potència del motor. Es fabricà primer, en grans quantitats, el model militar de Jeep MB per la companyia Willys-Overland Motor, però per la incapacitat d'aquesta de produir la quantitat necessària, el govern estatunidenc permeté a Ford construir-ne uns altres jeeps designats com a "GPW", amb la qual cosa la producció arribà a més de 600.000 vehicles.
El cotxe jeep ha estat àmpliament imitat en altres països a més dels EUA, com a França amb la seua versió de Hotchkiss, o als Països Baixos amb el seu Nekaf. Hi existeixen diferents versions del jeep com ara un per a transitar per ferrocarril, o un jeep amfibi. A més a més, com a part dels esforços de la guerra, es proveïren aquests cotxes a l'Exèrcit Roig de l'URSS durant la Segona Guerra Mundial.
Actualment, el jeep ha estat força substituït pel "Humvee" (High Mobility Multipurpose Wheeled Vehicle, "vehicle rodat multiús de gran mobilitat" en anglès) per l'exèrcit nord-americà.

## Vegeu també

* SsangYong Motor Company.
* Haflinger (automòbil)
# Lazar Radović

Lazar Radović (Podgorica, 13 de novembre de 1937) és un exfutbolista montenegrí de la dècada de 1960.
Fou 7 cops internacional amb la selecció iugoslava amb la qual participà en els Jocs Olímpics de 1964.
Defensà els colors de Budućnost Titograd, Partizan Belgrad, Trikala FC, Xerxes i PSV Eindhoven.

## Referències

* ↑ Profile at Serbian federation official site
* ↑ «Profile at Montenegrin federation official site». Arxivat de l'original el 2011-10-25. [Consulta: 12 octubre 2018].
# George de Hevesy

Hevesy György, Georg Karl von Hevesy o George de Hevesy (Budapest, Imperi Austrohongarès 1885 - Friburg de Brisgòvia, Alemanya 1966), fou un físic i químic hongarès guardonat amb el Premi Nobel de Química l'any 1943.

## Biografia

Va néixer l'1 d'agost de 1885 a la ciutat de Budapest, en aquells moments part de l'Imperi Austrohongarès i que avui en dia és la capital d'Hongria. Va estudiar física i química a la Universitat Tècnica de Berlín, on es llicencià el 1908. El 1910 amplià els seus estudis a la Universitat de Manchester al costat d'Ernest Rutherford. Va impartir classes a la Universitat de Friburg i la Universitat de Copenhaguen, entre altres centres. Va pertànyer a l'Institut Bohr de Física Teòrica de Copenhaguen des de 1934 al 1943 i novament des de 1945.
Havesy va morir el 5 de juliol de 1966 a la ciutat alemanya de Friburg de Brisgòvia.

## Recerca científica

Les seves primeres investigacions es refereixen a la radioactivitat, a la separació d'isòtops i a l'ocupació dels àtoms radioactius en l'estudi de la difusió en els cristalls. Ajudat pel físic holandès Dirk Coster va iniciar l'any 1922 les investigacions mitjançant raigs X que el van conduir al descobriment de l'element químic anomenat hafni en un mineral de zirconi. També va fer un estudi complet de les propietats dels compostos de l'hafni i es va interessar pels elements de les terres rares.
Durant la invasió de Dinamarca per l'Alemanya nazi durant la Segona Guerra Mundial Hevesy va dissoldre amb aigua règia la medalla d'or dels Premis Nobel Max von Laue i James Franck per evitar que els nazis les robessin. Va guardar la solució obtinguda en un prestatge del seu laboratori de l'Institut Niels Bohr i el va recuperar després de la guerra, retornant les medalles a l'Institut Nobel, el qual les transmeté als seus guanyadors.
Va ser guardonat amb el Premi Nobel de Química en l'edició de 1943 pels seus trebaslls sobre l'ús d'isòtops com a indicadors en la investigació dels processos químics. El premi fou anunciat el 9 de novembre de 1944 i entregat el 10 de desembre del mateix any.

## Obra escrita

* 1927: Das Element Hafnium
* 1932: Chemical Analysis with X-Rays
* 1948: Radioactives Indicators

## Enllaços externs

* «George de Hevesy» (en anglès). The Nobel Prize. The Nobel Foundation.
# Pic de Pradells

El Pic de Pradells és una muntanya de 1.406,2 m alt del límit dels termes comunals d'Estoer i Taurinyà, tots dos de la comarca del Conflent, a la Catalunya del Nord.
És a l'oest del terme d'Estoer i al sud-est del de Taurinyà. És al nord-oest de la Socarrada, molt a prop del triterme entre les dues comunes esmentades i la de Clarà i Villerac.

## Bibliografia

* Becat, Joan. «40 - Clarà i Villerac i 63 - Estoer». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan. «169 - Taurinyà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Clarà i Villerac, Estoer i Taurinyà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Pic de Pradells en els ortofotomapes de l'IGN
# Pál Gábor

Pál Gábor (Budapest, 2 de novembre de 1932 - Roma, 21 d'octubre de 1987) va ser un guionista i director de cinema hongarès.

## Biografia

Després d'estudiar literatura i tenir una breu carrera docent, Pál Gábor va ser un dels 11 candidats admesos a seguir, a partir del 1956, cursos a l'Escola Superior d'Art Dramàtic i Cinematogràfic de Budapest. Llicenciat com a director el 1961, va participar en la fundació de l'estudi Béla Bálazs. El 1979 fou membre del jurat al 29è Festival Internacional de Cinema de Berlín.
Durant el rodatge de la pel·lícula Kettévalt mennyezet el 1981 va patir una insuficiència cardíaca terrible i va ser operat de cor obert. Es va recuperar instantàniament, però va morir l'octubre de 1987. Per tant, només va deixar vuit llargmetratges, dels quals Angi Vera (1978) sembla ser el més assolit. Les seves dues darreres pel·lícules Hosszú vágta (1983) i A menyasszony gyönyörű volt (1986) són coproduccions, una realitzada amb els Estats Units i la segona amb Itàlia.

## Filmografia

* Tiltott terület (1968)
* Horizont (1970)
* Utazás Jakabbal (1972)
* A járvány (1975)
* Angi Vera (1978)
* Kettévált mennyezet (1981)
* Hosszú vágta (1983)
* A menyasszony gyönyörű volt (1986)

## Referències

* ↑ (hongarès) Gábor Pál Arxivat 2016-03-03 a Wayback Machine., Színház- és Filmművészeti Egyetem
* ↑ «Berlinale 1979: Juries». berlinale.de. [Consulta: 8 agost 2010].
* ↑ «Pal Gabor, a Movie Director; Satirized Concerns of Youth». New York Times. [Consulta: 3 desembre 2012].
# Pepita Alcácer

Josepa Alcácer Soler, més coneguda com a Pepita Alcácer (València, 19 de març de 1877 - València, 5 de desembre de 1973), va ser una actriu i cantant valenciana, coneguda per la pel·lícula Les Barraques (1925).

### Filmografia

* Les Barraques (1925)

## Referències

* ↑ «Pepita Alcácer (1877-1973): homenaje de Find a...» (en castellà). [Consulta: 20 abril 2020].
# Macià Blanquer

Macià Blanquer (Callosa d'en Sarrià, Marina Baixa, 1761 - Callosa d'en Sarrià, Marina Baixa, 1828) va ser un poeta i bibliotecari valencià en llengua castellana.
Fou un religiós franciscà, del qual hi ha constància documental que l'any 1815 exercia de custodi i bibliotecari major del Convent de Sant Francesc de València. Durant la seva trajectòria vital publicà diversos himnes i poemes, alguns d'aquests a la premsa, i també escrits de tema religiós, tots ells en llengua castellana.

## Referències

* 1 2 «Macià Blanquer». Gran Enciclopèdia Catalana. Barcelona: Grup Enciclopèdia Catalana.
* 1 2 «Macià Blanquer». Diccionari de la literatura catalana. Barcelona: Grup Enciclopèdia Catalana. [Consulta: 10 març 2020].
# Lazany

Lazany és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1470.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História». [Consulta: 24 desembre 2021].
# Ekebergia capensis

Ekebergia capensis és un arbre de la família de les meliàcies distribuït des del Cap Oriental de Sud-àfrica fins al Sudan i Etiòpia. És un arbre de grans dimensions que pot mesurar fins a 15 m d'alçada. Té les fulles perennes i lluents, llargues i ondulades. Aquestes fulles estan compostes de diversos folíols grossos. Dioic Té els sexes separats en arbres masculins i femenins. Les flors són petites i blanquinoses i, a la tardor, les femenines esdevenen fruits de color vermell. És una planta que es troba en una gran diversitat d'ambients i que s'estén des de la Província del Cap, per la regió de Natal, Eswatini, el sud de Moçambic i Zimbàbue. Tolera algunes gelades però els freds fan que es comporti com un semicaducifoli, és a dir, que pot arribar a perdre part de les seves fulles. Les fulles, l'escorça i les arrels s'han utilitzat tradicionalment en diverses aplicacions medicinals. Nombrosos ocells i micos s'alimenten dels fruits d'aquest arbre.

## Galeria

* Flors i tija de l'espècie Ekebergia capensis
* Tija d'una gran Ekebergia capensis
* Flors i fruit
* Fulla i fruit
* Fulles i fruits

## Referències

* ↑ «Ekebergia capensis» a The Plant List. Data consulta: 09 de desembre de 2013.
* 1 2 3 4 «Ekebergia capensis Arxivat 2013-05-29 a Wayback Machine.» a PlantzAfrica.

## Bibliografia

* Pooley, E. (1993). The Complete Field Guide to Trees of Natal, Zululand and Transkei. ISBN 0-620-17697-0.

## Enllaços externs

* Fernkloof Nature Reserve Arxivat 2013-12-12 a Wayback Machine.
* Imatges a iSpot
# Pic de Racó Gros

El Pic de Racó Gros és una muntanya de 2.776,4 m alt situada en un contrafort nord de l'eix de la serralada principal dels Pirineus, en el terme comunal de Fontpedrosa, de la comarca del Conflent, a la Catalunya del Nord.
Està situat al centre de la part meridional de la comuna de Fontpedrosa, a la carena que separa les valls de la Riberola, al nord-oest, i del Torrent de Carançà, al sud-est. És al sud-oest del Pic de Racó Petit.
Aquest cim està inclòs al llistat dels 100 cims de la FEEC

## Referències

* ↑ GEC
* ↑ El Pic de Racó Gros en els ortofotomapes de l'IGN
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].

## Bibliografia

* Becat, Joan. «67 - Fontpedrosa». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Fontpedrosa». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Ramon Reventós i Farrarons

Ramon Reventós i Farrarons (Barcelona, 1892 - Barcelona, 1976) fou un arquitecte català. Titulat el 1917, fou cap del Servei d'Edificis Culturals de l'Ajuntament de Barcelona. El 1928 construí al carrer Lleida 9-11 la primera casa de Barcelona lligada al moviment racionalista centre-europeu. Fou autor de diversos projectes per a l'Exposició Internacional de Barcelona de 1929: les Torres Venecianes a la Plaça d'Espanya, el Teatre Grec i el Poble Espanyol, aquest darrer en col·laboració amb Francesc Folguera.
Va ser professor de fusteria de l'Escola Superior dels Bells Oficis.

## Obres

- Torres Venecianes a la Plaça d'Espanya de Barcelona
- Teatre Grec
- Poble Espanyol
- Hotel Miramar a la muntanya de Montjuïc de Barcelona
- Hotel Florida a la muntanya del Tibidabo
- Funicular de Montjuïc (edificis de les dues estacions i el cafè-restaurant de la superior)
- Casa Josep Masana Edifici al carrer Lleida 9 - 11 de Barcelona

### Escrits

- Reventós, R., L'Arc de Barà. Gràfics i mides, Barcelona, 1931.
- Reventós, R., Prefaci en el llibre de Nicolau Maria Rubió i Tudurí, Diàlegs sobre l'arquitectura. Barcelona, 1927 (reeditat per Quaderns Crema, 1999).

## Galeria d'imatges

* Porta d'Àvila, entrada principal a Poble Espanyol
* Edificis de Poble Espanyol
* Hotel La Florida
* Hotel La Florida des del parc d'atraccions del Tibidabo
* Hotel La Florida

## Referències

* ↑ Les cases Josep Masana al web BCNROC. Repositori Obert de Coneixement de l'Ajuntament de Barcelona

## Bibliografia

* Juan Bassegoda Nonell, Homenaje a un arquitecto: Ramon Reventós Farrarons, La Vanguardia, 30 d'abril de 1976 Disponible en línia
* Ramon Reventós, Com s'ha fet el "Poble Espanyol": Algunes impressions d'un que hi ha treballat. D'ací d'allà. Vol. 18, Número Extra, desembre 1929 (pp. 41-42). Disponible en línia
# SCR Penya Esportiva Santa Eulària

La Societat Cultural Recreativa Penya Esportiva de Santa Eulària és un club de futbol eivissenc que juga a la Segona Divisió B. Es tracta de l'equip de Santa Eulària des Riu.

## Història

Segons la seva acta fundacional el club va néixer el 21 de març de 1935, tot i que no competí oficialment fins 1949. Sempre jugà a categories regionals, fins que va aconseguir arribar al grup balear de la Tercera Divisió la temporada 1985-86, després de renunciar a la seva plaça la Unió Esportiva Porreres. Amb Toni Arabí l'equip aconsegueix disputar una temporada a la Segona Divisió B, acabant penúltim i descendint a la Tercera Divisió novament. Les temporades 2003-2004 i 2005-2006 aconsegueix guanyar el campionat a Tercera però no l'ascens als play-offs. La temporada 2007-2008 queda tercer a la fase regular de Tercera Divisió i aconsegueix l'ascens per segona vegada a la història a la Segona Divisió B contra el Don Benito. Tot i així, la temporada següent no pot mantenir la categoria de bronze i torna a la tercera balear al 2009. En les següents temporades, tot i quedar sempre en primeres posicions, no aconsegueix l'ascens fins a la temporada 2016-17 que quedà quart i aconseguí l'ascens a Segona B gràcies al descens del primer equip del RCD Mallorca a la Segona B i en conseqüència haver de descendir el Mallorca B a Tercera. Tornà quedar penúltim (19è) i torna a la Tercera Divisió del grup balear.

## Referències

* ↑ «Estadios - Tercera División - España - Resultados, próximos partidos, tablas y noticias - Soccerway». es.soccerway.com. [Consulta: 19 gener 2020].
* ↑ «Historia - S.C.R. Peña Deportiva» (en espanyol europeu). www.penyadeportiva.net. [Consulta: 12 novembre 2019].
* ↑ Una Penya històrica (0-0) - Diariodeibiza Arxivat 2008-07-01 a Wayback Machine. (castellà)
# David Dew

David Dew (11 de novembre de 1968) va ser un ciclista australià que s'especialitzà en la pista. En el seu palmarès destaca la medalla de bronze als Campionats del Món de Tàndem, fent parella amb Anthony Peden.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it